CELEX: 62014CN0296
Language: ro
Date: 2014-06-13 00:00:00
Title: Cauza C-296/14 P: Recurs introdus la 13 iunie 2014 de Republica Elenă împotriva Hotărârii Tribunalului (Camera a șaptea) din 9 aprilie 2014 în cauza T-150/12, Grecia/Comisia

4.8.2014   
            
            
               RO
            
            
               Jurnalul Oficial al Uniunii Europene
            
            
               C 253/22
            
         Recurs introdus la 13 iunie 2014 de Republica Elenă împotriva Hotărârii Tribunalului (Camera a șaptea) din 9 aprilie 2014 în cauza T-150/12, Grecia/Comisia
   (Cauza C-296/14 P)
   2014/C 253/29
   Limba de procedură: greaca
   
      Părțile
   
   
      Recurentă: Republica Elenă (reprezentanți: I. Chalkias și A. Vasilopoulou, agenți)
   
      Cealaltă parte din procedură: Comisia Europeană
   
      Concluziile recurentei
   
   
               —
            
            
               Admiterea recursului, anularea în întregime a hotărârii atacate a Tribunalului de Primă Instanță al Uniunii Europene pentru motivele indicate în mod specific, admiterea acțiunii Republicii Elene, anularea deciziei atacate a Comisiei Europene și obligarea Comisiei la plata cheltuielilor de judecată.
            
         
      Motivele și principalele argumente
   
   Prin intermediul motivului de recurs, Republica Elenă invocă o încălcare a dreptului Uniunii Europene, întrucât Tribunalul de Primă Instanță a interpretat și a aplicat în mod eronat articolul 107 alineatul (1) și alineatul (3) litera (b) TFUE în privința existenței împrejurărilor excepționale în care se afla economia greacă la momentul producerii situației de fapt.
   Mai exact, prin primul aspect al motivului menționat se susține că Tribunalul de Primă Instanță, interpretând și aplicând în mod eronat articolul 107 alineatul (1) TFUE, a considerat că măsurile în discuție constituiau un avantaj economic selectiv pentru beneficiari, susceptibil de a denatura concurența și de a influența schimburile comerciale dintre statele membre, date fiind împrejurările excepționale în care se afla în acel moment economia greacă, iar prin al doilea aspect al motivului se susține că Tribunalul de Primă Instanță, interpretând și aplicând în mod eronat articolul 107 alineatul (3) litera (b) TFUE, a limitat domeniul de aplicare al acestei dispoziții la prevederile Comunicării privind cadrul comunitar de susținere, în pofida împrejurărilor excepționale în care se afla la acel moment economia greacă.